**Ministru kabineta noteikumu projekta “Grozījumi Ministru kabineta 2017. gada 31.janvāra noteikumos Nr.71 “Noteikumi par papildu prasībām ārvalstīs iegūtas profesionālās kvalifikācijas atzīšanai Latvijas Republikā reglamentētās profesijās”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | **Projekta mērķis ir īstenot Eiropas Parlamenta un Padomes 2005.gada 7.septembra Direktīvā 2005/36/EK par profesionālo kvalifikāciju atzīšanu noteiktās tiesības profesionālās kvalifikācijas atzīšanai pretendentam izvēlēties iziet adaptācijas periodu vai kārtot kvalifikācijas pārbaudi. Ārsta profesijas specialitātē, apakšspecialitātē un papildspecialitātē un zobārsta profesijas apakšpecialitātē adaptācijas periodu varēs iziet rezidentūras studiju ietvaros.**Projekts stāsies spēkā Oficiālo publikāciju un tiesiskās informācijas likumā noteiktajā kārtībā**.** |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2017. gada 31.janvāra noteikumos Nr.71 “Noteikumi par papildu prasībām ārvalstīs iegūtas profesionālās kvalifikācijas atzīšanai Latvijas Republikā reglamentētās profesijās”” (turpmāk – noteikumu projekts) izstrādāts saskaņā ar likuma “Par reglamentētajām profesijām un profesionālās kvalifikācijas atzīšanu” 36. panta 1. punktu, Ministru kabineta 2017.gada 31.janvāra sēdes protokollēmumu (prot. Nr.5 22.§), Ministru kabineta 2018.gada 23.janvāra sēdes protokollēmumu (prot. Nr.5 23.§). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Noteikumu projekta mērķis. Noteikumu projekta mērķis ir noteikt kārtību papildu prasības – adaptācijas perioda – noteikšanai profesionālās kvalifikācijas atzīšanai veselības aprūpes jomas reglamentētajās profesijās, tādējādi izpildot Eiropas Parlamenta un Padomes 2005. gada 7. septembra Direktīvā 2005/36/EK par profesionālo kvalifikāciju atzīšanu (turpmāk – Direktīva 2005/36/EK) 14.panta 2.punktā izvirzīto prasību – nodrošināt iespēju pretendentam izvēlēties veikt kvalifikācijas atbilstības pārbaudi vai iziet adaptācijas periodu. 2. Pašreizējā situācija un problēma, kuru noteikumu projekts risina.Ministru kabineta 2017.gada 31.janvāra noteikumos Nr.71 “Noteikumi par papildu prasībām ārvalstīs iegūtas profesionālās kvalifikācijas atzīšanai Latvijas Republikā reglamentētās profesijās” (turpmāk – noteikumi Nr.71) noteiktais normatīvais regulējums attiecībā uz adaptācijas perioda piemērošana veselības aprūpes jomas profesijās, proti, adaptācijas periodu nepiemērot un noteikt tikai kvalifikācijas pārbaudi kā papildu prasību (noteikumu Nr.71 6.punkts), tikai daļēji atbilst direktīvas 2005/36/EK prasībām, tādēļ noteikumu projekts paredz to mainīt.Ja noteikumu projekts netiks pieņemts, pastāv risks, ka Latvijas valsts tiks iesūdzēta Eiropas Savienības tiesā, jo pretendents uz profesionālās kvalifikācijas atzīšanu veselības aprūpes profesijā tiesiskā regulējuma trūkuma dēļ nevarēs izmantot direktīvā 2005/36/EK noteiktās tiesības izvēlēties adaptācijas perioda iziešanu kā papildu prasību, lai kompensētu savas iegūtās profesionālās kvalifikācijas neatbilstību Latvijā izvirzītajām prasībām.3. Konteksts: vispārīgs tiesību normu raksturojums attiecībā uz adaptācijas periodu profesionālās kvalifikācijas atzīšanas jomā.Adaptācijas periods ir viens no papildu prasību veidiem[[1]](#footnote-1) un to nosaka gadījumos, kad pretendenta profesionālā kvalifikācija daļēji atbilst Latvijā noteiktajām prasībām profesionālās darbības veikšanai reglamentētā profesijā profesijās, kurās piemēro vispārējo profesionālās kvalifikācijas atzīšanas sistēmu un pretendenta iesniegtie izglītību un profesionālo kvalifikāciju apliecinošie dokumenti liecina, ka atšķirības izglītības raksturā, saturā un līmenī var kompensēt. Saskaņā ar Direktīvu 2005/36/EK adaptācijas periods ir profesionālās darbības veikšana kvalificēta profesijas pārstāvja uzraudzībā, šāda perioda laikā var noteikt arī nepieciešamo apmācību un noslēgumā veikt pārbaudi, lai pārliecinātos, vai persona ieguvusi trūkstošās zināšanas un prasmes. Atbilstoši Likumam “Par reglamentētajām profesijām un profesionālās kvalifikācijas atzīšanu” adaptācijas periods ir periods, kurā profesionālo kvalifikāciju ārvalstīs ieguvusi persona reglamentētajā profesijā Latvijas Republikā darbojas kvalificēta attiecīgās profesijas pārstāvja uzraudzībā. Papildu prasību noteikumus nosaka Direktīva 2005/36/EK, kura Latvijas Republikā ir pārņemta ar likumu “Par reglamentētajām profesijām un profesionālās kvalifikācijas atzīšanu”. Adaptācijas perioda piemērošanas vispārējos principus nosaka noteikumi Nr.71. Praksē Latvijā līdz šim nav pieņemts neviens profesionālās kvalifikācijas atzīšanas lēmums, pretendentam izvirzot kā papildu prasību adaptācijas periodu.Direktīva 2005/36/EK nosaka, ka, atzīstot profesionālo kvalifikāciju, piemērojot vispārējo profesionālās kvalifikācijas atzīšanas sistēmu un konstatējot nepilnības pretendenta iegūtajā izglītībā un profesionālajā kvalifikācijā, kuras var kompensēt, pretendentam tiek piedāvāta izvēle starp adaptācijas perioda iziešanu un kvalifikācijas pārbaudes kārtošanu un šo izvēli ierobežot var tikai atsevišķos gadījumos:1) ja profesionālās darbības reglamentētajā profesijā neatņemama sastāvdaļa ir zināšanas par normatīvajiem aktiem un to piemērošanu,2) ārsta profesijā, ārsta profesijas specialitātē, apakšspecialitātē un papildspecialitātē, vispārējās aprūpes māsas, zobārsta, zobārsta profesijas apakšspecialitātē, veterinārārsta, vecmātes, farmaceita, arhitekta profesijā, ja pretendenta iegūtā izglītība un profesionālā kvalifikācija neatbilst normatīvajos aktos noteiktajām minimālajām prasībām profesionālās kvalifikācijas iegūšanai un pretendents nav izpildījis prasību iegūt noteikta ilguma praktiskā darba pieredzi profesijā (t.i., pretendentam nav direktīvā 2005/36/EK noteikto “iegūto tiesību”),3) ārsta profesijā, vispārējās aprūpes māsas, zobārsta, veterinārārsta, vecmātes, farmaceita, arhitekta profesijā, ja pretendenta iegūtā izglītība un profesionālā kvalifikācija neatbilst normatīvajos aktos noteiktajām minimālajām prasībām profesionālās kvalifikācijas iegūšanai (t.i., direktīva 2005/36/EK neparedz, ka izvēles tiesības var liegt ārsta profesijas specialitātē, apakšspecialitātē un papildspecialitātē un zobārsta profesijas apakšspecialitātē), 4) māsas profesijas pamatspecialitātē, apakšspecialitātē un papildspecialitātē, ja pretendenta iegūtā izglītība un profesionālā kvalifikācija neatbilst normatīvajos aktos noteiktajām minimālajām prasībām profesionālās kvalifikācijas iegūšanai vispārējās aprūpes māsas profesijā, 5) ja pretendenta profesionālā kvalifikācija iegūta trešajā valstī, tā ir atzīta Eiropas Brīvās tirdzniecības asociācijas dalībvalstī un šajā dalībvalstī pretendentam ir vismaz trīs gadus ilga profesionālās darbības pieredze attiecīgajā profesijā. 4. Iemesli, kādēļ adaptācijas periodu veselības aprūpes profesijās nepiemēro līdz šim.Atbilstoši Ārstniecības likuma  26.panta pirmajai daļai patstāvīgi nodarboties ar ārstniecību attiecīgajā profesijā atbilstoši Ministru kabineta noteiktajai kompetencei atļauts ārstniecības personām, kuras ir reģistrētas Ārstniecības personu un ārstniecības atbalsta personu reģistrā (turpmāk – ārstniecības personu reģistrs). Ministru kabineta 2016.gada 24.maija noteikumi Nr.317 “Ārstniecības personu un ārstniecības atbalsta personu reģistra izveides, papildināšanas un uzturēšanas kārtība” nosaka, ka ārstniecības personu reģistrā iekļauj ārstniecības personas, kuru ārvalstīs iegūtā profesionālā kvalifikācija ir atzīta Latvijā, t.i., persona adaptācijas perioda iziešanas laikā nevar tikt iekļauta ārstniecības personu reģistrā, jo adaptācijas perioda laikā pretendenta profesionālā kvalifikācija nav atzīta, tādēļ šai personai nav piekļuves darbam ārstniecības iestādē.Līdz ar to ir spēkā esošais regulējums veselības aprūpes jomā liedz izpildīt direktīvas 2005/36/EK prasības.5. Noteikumu projektā paredzētā adaptācijas perioda piemērošana praksē ārsta un zobārsta profesijas specialitātēs.Noteikumu projekts paredz, ka gadījumā, ja pretendents uz profesionālās kvalifikācijas atzīšanu ārsta profesijas specialitātē, apakšspecialitātē un papildspecialitātē un zobārsta profesijas apakšpecialitātē izvēlēsies iziet adaptācijas periodu nevis kvalifikācijas pārbaudi, to izdarīt būs iespējams rezidentūras studiju programmu ietvaros. Rezidentūras studiju programmu saturu veido gan teorētiskā,gan praktiskā daļā, programmu ilgums ir atšķirīgs dažādās ārsta profesijas specialitātēs un nereti pārsniedz 3 gadus, kas ir maksimālais adaptācijas perioda ilgums. Tomēr iespēja iziet adaptācijas periodu būs tikai tiem pretendentiem, kuri savā mītnes zemē jau ieguvuši izglītību, kas daļēji atbilst Latvijas rezidentūras studiju programmām. Tādēļ ikvienā gadījumā, piemērojot adaptācijas periodu, pretendentam tiks pielīdzināti tie mācīšanās rezultāti, kuri ir apgūti iepriekšējās studijās saskaņā ar Ministru kabineta 2012.gada 10.janvāra noteikumiem Nr.36 “Iepriekšējā izglītībā vai profesionālajā pieredzē sasniegtu studiju rezultātu atzīšanas noteikumi” un pretendents, izejot adaptācijas periodu, tiks imatrikulēts rezidentūras studiju programmā vēlākos posmos saskaņā ar Ministru kabineta 2004.gada 16.novembrī noteikumiem Nr.932 “Studiju uzsākšanas kārtība vēlākos studiju posmos”.6. Papildu informācija.Direktīva 2005/36/EK attiecas arī uz Eiropas Ekonomiskās zonas valstīm un Šveici, tādēļ **Līguma par Eiropas Ekonomikas zonu** VII pielikumā “Profesionālās kvalifikācijas atzīšana”[[2]](#footnote-2) (Agreement on the European Economic Area, Annex VII [Recognition of Professional Qualifications](http://www.efta.int/media/documents/legal-texts/eea/the-eea-agreement/Annexes%20to%20the%20Agreement/annex7.pdf)) (turpmāk – līgums ar EEA) iekļautajiem Islandes Republikā, Norvēģijas Karalistē un Lihtenšteinas Firstistē, tāpat kā Nolīgumā starp Eiropas Kopienu un tās dalībvalstīm, no vienas puses, un Šveices Konfederāciju, no otras puses, par personu brīvu pārvietošanos[[3]](#footnote-3) (turpmāk – nolīgums ar Šveici) Šveices Konfederācijā izsniegtajiem profesionālo kvalifikāciju apliecinošajiem dokumentiem iegūto ārstu, zobārstu, vispārējās aprūpes māsu, vecmāšu, farmaceitu, veterinārārstu, arhitektu profesijās ir piemērojama speciālā profesionālās kvalifikācijas atzīšanas sistēma. Līdz ar noteikumu projekta pieņemšanu Latvijas Republikas tiesību aktos tiks nodrošināts tiesiskais pamats, lai varētu īstenot praksē direktīvā 2005/36/EK noteiktās tiesības profesionālās kvalifikācijas atzīšanai veselības aprūpes jomas reglamentētajās profesijās pretendentam izvēlēties iziet adaptācijas periodu vai kārtot kvalifikācijas pārbaudi, ja pretendenta iegūtā izglītība un profesionālā kvalifikācija neatbilst profesijai izvirzītajām prasībām.  |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija, Veselības ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā noteiktais attieksies uz informācijas institūcijām, institūcijām, kas izsniedz profesionālās kvalifikācijas atzīšanas apliecības reglamentētajās profesijās, Latvijas Universitāti, Rīgas Stradiņa universitāti, kas īsteno rezidentūras studiju programmas medicīniskajā izglītībā, personām, kas ieguvušas profesionālo kvalifikāciju ārvalstīs un pretendē uz profesionālās kvalifikācijas atzīšanu Latvijā.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektiem tiek pārņemtas direktīvas 2005/36/EK tiesību normas |
| 2. | Citas starptautiskās saistības | Ar noteikumu projektu tiek pārņemts līgums ar EEA un nolīgums ar Šveici |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Eiropas Padomes 2010. gada 19. maija direktīva 2010/31/ES par ēku energoefektivitāti. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīva 2005/36/EK, 14.pants, 3.punkta 2.teikums | Noteikumu projekts 1., 2., 3. punkts | Tiks ieviesta pilnībā | Neparedzēs stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Līgums ar EEA, nolīgums ar Šveici |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
|  |  |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav pretrunu starp starptautiskajā dokumentā paredzētajām saistībām un jau esošajām Latvijas Republikas starptautiskajām saistībām. |
| Cita informācija | nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekti publicēti ministrijas tīmekļa vietnē pēc to izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Institūcijas, kas izsniedz profesionālās kvalifikācijas atzīšanas apliecības. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Izglītības un zinātnes ministrs Kārlis Šadurskis

Vīza:

Valsts sekretāre Līga Lejiņa

I.Stūre, 01.06.2018. 11:57

1993

t.67047899

Inese.Sture@izm.gov.lv

1. Papildu prasības var būt šādas: profesionālās pieredzes ilgums un veids mītnes valstī, adaptācijas periods vai kvalifikācijas atbilstības pārbaude. [↑](#footnote-ref-1)
2. http://www.efta.int/media/documents/legal-texts/eea/the-eea-agreement/Main%20Text%20of%20the%20Agreement/EEAagreement.pdf

http://www.efta.int/media/documents/legal-texts/eea/the-eea-agreement/Annexes%20to%20the%20Agreement/annex7.pdf [↑](#footnote-ref-2)
3. http://eur-lex.europa.eu/legal-content/EN/ALL/?uri=CELEX:02002A0430(01)-20170101 [↑](#footnote-ref-3)